Елімізде балаларды мектепке қабылдау тәртібі өзгереді
DATE: 13:31, 19 Қыркүйек 2023 | GMT +5
TITLE: Елімізде балаларды мектепке қабылдау тәртібі өзгереді
URL: https://kaz.inform.kz/news/elmzde-balalardi-mektepke-kabildau-tartb-ozgeru-mumkn-5efd6c/
META: DATE: 13:31, 19 Қыркүйек 2023 | GMT +5
TOTAL WORDS: 139
AUTHOR(S):
TEXT: «Бірінші сыныпқа қабылданатын балалардың атаанасынан немесе өзге де заңды өкілдерінен құжат қабылдау ағымдағы жылдың 1 сәуірінен бастап жүзеге асырылады», - делінген құжаттың жаңа редакциясында. Айта кетейік, қолданыстағы талап бойынша бірінші сыныпқа баратын балалардан құжат қабылдау 1 сәуір мен 1 тамыз аралығында жүреді. Енді ол тамыздан кейін де жалғаса беруі ықтимал. Өйткені, бұған дейін бекітілген аяқталу уақыты алынып тасталмақ,. Сонымен қатар 10, 11, 12-ші сыныптарға оқушылардан құжат қабылдау мерзімі өзгереді. «Оныншы, он бірінші, он екінші сыныптарға білім алушыларды қабылдау олардың жеке өтініші не ата-анасының немесе өзге де заңды өкілдерінің өтінішінің және негізгі орта білім туралы мемлекеттік үлгідегі құжат негізінде жүзеге асырылады. Өтініш күнтізбелік жылдың 31 тамызына дейін қабылданады», - деп жазылған Оқу-ағарту министрлігінің бұйрық жобасында. Қазіргі ережеге сай, аталған сыныптарға балалардан құжат қабылдау 15 тамызда аяқталады. Енді оның уақыты 31 тамызға дейін ұзарады. Құжат 3 қазанға дейін көпшілік талқысында болады
